**Ministru kabineta noteikumu „Grozījumi Ministru kabineta 2013.gada 16.aprīļa noteikumos Nr.207 „Kārtība, kādā pašvaldībām piešķir mērķdotācijas investīcijām, kā arī to izlietošanas un uzraudzības kārtība”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācija par Laimdotas Straujumas vadītā Ministru kabineta iecerēto darbību:58.uzdevums. Nodrošināt pašvaldībām uzņēmējdarbības investīciju piesaistes stimulus, paredzot atbalstu telpu, pakalpojumu, inženierkomunikāciju, pievadceļu un citas koplietošanas infrastruktūras izveidei atbilstoši investīciju vajadzībām, sekmējot pašvaldību sadarbību starpteritoriālu projektu īstenošanā;101.uzdevums. Veicināt reģionu attīstību ar diversificētu ekonomiku, daudzveidīgiem pakalpojumiem un labu sasniedzamību.Nacionālais attīstības plāns 2014.-2020.gadam:127.rindkopas uzdevums. Valsts un pašvaldību infrastruktūras (industriālās infrastruktūras pieslēgumi) sakārtošanas programma privāto lielo investīciju piesaistei.390.rindkopas uzdevums. Palielināt pašvaldību motivāciju piesaistīt investīcijas ražošanas un pakalpojumu sfēras attīstībai, izmantojot atbilstošus nodokļu politikas un citus instrumentus.Reģionālās politikas pamatnostādņu 2013.-2019.gadam (apstiprinātas ar Ministru kabineta 2013.gada 29. oktobra rīkojumu Nr. 496) 1.pielikuma „Pamatnostādnēs paredzēto uzdevumu un pasākumu plāns” 1.2.5.uzdevums „Valsts mērķdotāciju atjaunošana pašvaldībām (novadiem, kas nav nacionālās vai reģionālās attīstības centri)”.Ministru kabineta 2013.gada 16.aprīļa sēdes protokola Nr. 20 37.§ 2.punkts, kas paredz jautājumu par papildu līdzekļu piešķiršanu Vides aizsardzības un reģionālās attīstības ministrijai mērķdotācijām pašvaldību investīciju projektiem izskatīt likumprojekta „Par vidēja termiņa budžeta ietvaru 2014., 2015. un 2016.gadam" un likumprojekta „Par valsts budžetu 2014.gadam” sagatavošanas procesā kopā ar visu ministriju un citu centrālo valsts iestāžu jaunajām politikas iniciatīvām.Ministru kabineta 2010.gada 14.septembra sēdes protokola Nr. 47 71.§, kas uzdod Reģionālās attīstības un pašvaldību lietu ministrijai izvērtēt iespējas sagatavot priekšlikumus par aktivitātēm mazo novadu atbalstam.2014.gada 8.maija Latvijas Pašvaldību savienības un Vides aizsardzības un reģionālās attīstības ministrijas ikgadējās sarunās (sarunu protokols Nr.2, 3.4.apakšpunkts) tika pieņemts lēmums: Vides aizsardzības un reģionālās attīstības ministrijai izskatīt iespēju virzīt jauno politikas iniciatīvu valsts budžeta mērķdotācijas atjaunošanai pašvaldībām uzņēmējdarbības atbalstam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013.gada 16.aprīlī tika apstiprināti Ministru kabineta noteikumi Nr. 207 „Kārtība, kādā pašvaldībām piešķir mērķdotācijas investīcijām, kā arī to izlietošanas un uzraudzības kārtība” (pamatojoties uz Reģionālās attīstības likuma 14.panta 7.punktu, turpmāk – Ministru kabineta noteikumi), taču finansējums mērķdotācijām netika piešķirts. Saskaņā ar Ministru kabineta 2013.gada 16.aprīļa sēdes protokola Nr. 20 37.§ 2.punktu jautājums par līdzekļu piešķiršanu Vides aizsardzības un reģionālās attīstības ministrijai mērķdotācijām pašvaldību investīciju projektiem tika izskatīts likumprojekta „Par vidēja termiņa budžeta ietvaru 2014., 2015. un 2016.gadam” un likumprojekta „Par valsts budžetu 2014.gadam” sagatavošanas procesā kopā ar visu ministriju un citu centrālo valsts iestāžu jaunajām politikas iniciatīvām. Mērķdotāciju piešķiršana, sākot no 2014.gada, Ministru kabinetā netika atbalstīta, taču tika panākta vienošanās turpmākajā budžeta veidošanas procesā meklēt papildus finanšu mehānismus. Attiecīgi Vides aizsardzības un reģionālās attīstības ministrija 2013. un 2014.gadā bija iesniegusi jauno politikas iniciatīvu (turpmāk – JPI) „Mērķdotācijas pašvaldību investīcijām”, bet finansējums šai JPI netika piešķirts.Ņemot vērā, ka mērķdotāciju nepieciešamība pašvaldībām joprojām ir aktuāla, Vides aizsardzības un reģionālās attīstības ministrija ir sagatavojusi jaunu priekšlikumu par mērķdotāciju piešķiršanu pašvaldību investīcijām, kas paredz šim mērķim novirzīt finansējuma apjomu, kas līdzvērtīgs 3% no ikgadējiem uzņēmumu ienākuma nodokļa (turpmāk – UIN) ieņēmumiem. Nosakot šādu atskaites punktu mērķdotāciju kopējam ikgadējam apjomam, tiks nodrošināta mērķdotācijas sasaiste ar uzņēmējdarbības attīstības rezultātiem pašvaldībās, kas ir ļoti nozīmīgi reģionālajai attīstībai, kā arī sasaiste ar mērķdotācijas mērķi veicināt ekonomiskās aktivitātes vietējā līmenī, ņemot vērā, ka mērķdotācijas paredzētas uzņēmējdarbības attīstības projektiem. Priekšlikumā paredzētais mērķdotāciju kopējais ikgadējais apjoms ir nedaudz mazāks kā iepriekš JPI ietvaros pieprasītais apjoms pirmajam mērķdotācijas piešķiršanas gadam. Priekšlikums paredz arī uzlabot pašvaldību motivāciju sekmēt uzņēmējdarbību (Nacionālā attīstības plāna 2014.-2020.gadam 390.rindkopas uzdevums) – šāda veida atbalsta instruments sekmēs pašvaldību darbību uzņēmējdarbības attīstīšanā, jo atbalsta saņemšanai pašvaldībām būs jāsadarbojas ar komersantiem (projekti būs orientēti uz komersantu vajadzību risināšanu) un jārisina arī citi komersantiem būtiski jautājumi (pašvaldību darbība kopumā būs vērsta uz daudz labāku sadarbību ar komersantiem).Attiecīgi Vides aizsardzības un reģionālās attīstības ministrija ir sagatavojusi Ministru kabineta noteikumu projektu „Grozījumi Ministru kabineta 2013.gada 16.aprīļa noteikumos Nr.207 „Kārtība, kādā pašvaldībām piešķir mērķdotācijas investīcijām, kā arī to izlietošanas un uzraudzības kārtība”” (turpmāk – Ministru kabineta noteikumu projekts), lai grozītu finansējuma avotu un apjomu, kā arī precizētu citus saistītos aspektus.Ministru kabineta noteikumu projekta saturs:1. 1.punkts precizē mērķdotāciju apjomu un tā atskaites punktu, nosakot, ka šim mērķim tiek novirzīts valsts budžeta finansējuma apjoms, kas līdzvērtīgs 3% no ikgadējiem UIN ieņēmumiem. Atbilstoši UIN ieņēmumiem 2011.-2013.gadā 3% veido 8-11 miljonus *euro*, līdz ar to mērķdotācijām ik gadu būtu novirzāms finansējums 10 000 000 *euro* apmērā;
2. 2.punkts precizē atbalsta mērķi, ņemot vērā 5.punktu;
3. 3.punktā tiek svītrota mērķa grupa, kas bija saistīta ar atbalstu pakalpojumu jomai (sk. 5.punktu);
4. 4.punkts precizē atbalsta mērķteritoriju, paredzot iespējas to saņemt plašākam pašvaldību lokam (118 pašvaldības). Iespēja finansējumu saņemt arī 29 nacionālas un reģionālas nozīmes attīstības centriem (t.i. izņemot Rīgas pilsētu) tiek paredzēta, ņemot vērā, ka ieguldījumi tiek balstīti uz komersantu vajadzībām un pastāv iespēja, ka komersantu pieprasījums pēc pašvaldību infrastruktūras sakārtošanas nacionālas un reģionālas nozīmes attīstības centros būs lielāks, nekā iespējams finansēt Eiropas Savienības (turpmāk – ES) fondu atbalsta pasākumu ietvaros. Vienlaikus projektu pieteikumu vērtēšanā tiks pielietoti kritēriji, kas dos priekšroku 89 novadu pašvaldībām (izņemot Pierīgu), kurām 2014.-2020.gada ES fondu plānošanas periodā tiek plānots salīdzinoši neliels atbalsts (sk. 16 un 28.punktu);
5. 5.punkts precizē atbalsta jomu. Ņemot vērā nelielo plānoto kopējo finansējuma apjomu, kas ir mazāks nekā iepriekš iesniegtajā JPI, kas netika atbalstīta, finansējums tiek paredzēts tikai ekonomiskās aktivitātes veicināšanas projektiem. Attiecīgi Ministru kabineta noteikumu projekts paredz visā Ministru kabineta noteikumu tekstā svītrot normas, kas attiecas uz pakalpojumu jomu;
6. 6.punkts precizē minimālo un maksimālo projekta summu, ņemot vērā nelielo plānoto kopējo finansējuma apjomu, kas ir mazāks nekā iepriekš iesniegtajā JPI, kas netika atbalstīta;
7. 7.punkts paredz nepieciešamā pašvaldības līdzfinansējuma diferencēšanu pa pašvaldību grupām, lai, ņemot vērā ierobežoto pieejamā finansējuma apjomu, atbalstu būtu iespējams saņemt pēc iespējas lielākam pašvaldību skaitam. Diferenciācijas nosacījumi definēti, ņemot vērā, ka daļai pašvaldību ir lielākas finansiālās iespējas īstenot projektus par pašvaldības budžeta līdzekļiem (lielāki nodokļu u.c. ieņēmumi), nekā citām. Līdz ar to tiek paredzēta 100% atbalsta intensitāte Austrumu pierobežas pašvaldībām, 50% atbalsta intensitāte Pierīgas pašvaldībām un nacionālas un reģionālas nozīmes attīstības centru pašvaldībām un 80% atbalsta intensitāte pārējām pašvaldībām;
8. 8.punkts, 9.punkts un 10.punkts precizē projekta attiecināmās izmaksas, ņemot vērā 5.punktu;
9. 11.punkts un 12.punkts precizē projekta pieteikumu veidojošos dokumentus, ņemot vērā 5., 8., 9. un 10.punktu;
10. 13.punkts paredz, ka Austrumu pierobežas pašvaldības neietver apliecinājuma daļu par līdzfinansējuma nodrošināšanu, ņemot vērā, ka tām paredzēta mērķdotācija 100 procentu apmērā no projekta kopējām attiecināmajām izmaksām (sk. noteikumu 12.2.punkta piedāvāto redakciju).
11. 14.punkts paredz papildus pieprasīt komersanta apliecinājumu par projekta nepieciešamību un informāciju par komersanta papildinošajām darbībām uzņēmējdarbības veicināšanai, lai pastiprinātu sasaisti starp ieguldījumiem pašvaldības infrastruktūrā un komersantu vajadzībām;
12. 15.punkts samazina projektu pieteikumu skaitu vienai pašvaldībai no diviem uz vienu, ņemot vērā nelielo kopējo finansējuma apjomu uz lielu pašvaldību skaitu;
13. 16.punkts precizē vērtēšanas komisijā iesaistītās institūcijas, ņemot vērā 5.punktu;
14. 17.punkts precizē kritērijus projektu pieteikumu vērtēšanai pie vienāda punktu skaita, ņemot vērā 5.punktu. Ar iekļautajiem kritērijiem tiks dota priekšroka pašvaldībām ar zemākiem ieņēmumiem un līdz ar to ierobežotākām iespējām īstenot projektus ar pašvaldības finansējumu, kā arī pašvaldībām, kuras sekmīgi veicina uzņēmējdarbības attīstību pašvaldības teritorijā;
15. 18.punkts paredz svītrot regulējumu attiecībā uz situāciju, kad viena pašvaldība iesniegusi divus projektu pieteikumus, ņemot vērā 14.punktu;
16. 19.punkts paredz svītrot regulējumu, kas attiecas uz ieguldījumiem pakalpojumu jomā, ņemot vērā 5.punktu;
17. 20.punkts un 21.punkts precizē projekta pieteikuma veidlapā norādāmās projekta atbalsta jomas un sagaidāmos rezultātus, ņemot vērā 5.punktu;
18. 22.punkts, 23.punkts un 24.punkts precizē projektu pieteikumu vērtēšanas kritērijus, ņemot vērā 5.punktu;
19. 25.punktā atbilstoši spēkā esošajai Ministru kabineta noteikumu redakcijai ietvertais vērtēšanas kritērijs tiek svītrots, ņemot vērā 5.punktu. Kritērija jaunā redakcija dod priekšroku pašvaldībām, kas jau izrādījušas iniciatīvu uzņēmējdarbības sekmēšanā savā teritorijā;
20. 26.punktā atbilstoši spēkā esošajai Ministru kabineta noteikumu redakcijai ietvertais vērtēšanas kritērijs tiek svītrots, ņemot vērā 5.punktu. Kritērija jaunā redakcija dod priekšroku ražojošu uzņēmumu, īpaši – eksportspējīgu un inovatīvu uzņēmumu attīstībai, ņemot vērā identiska nosacījuma paredzēšanu ES fondu finansētiem projektiem saskaņā ar Vides aizsardzības un reģionālās attīstības ministrijas izstrādātā informatīvā ziņojuma „Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam” projektu (tiks izskatīts 2014.gada 23.septembra Ministru kabineta sēdē).
21. 27. un 28.punkts precizē projektu pieteikumu vērtēšanas kritērijus, ņemot vērā 5.punktu;
22. 29.punkts paredz kritēriju, kas dod priekšroku projektiem, kas tiek īstenoti teritorijās, kas atrodas tālāk no galvaspilsētas, ir ar zemākiem attīstības rādītājiem un ierobežotākām iespējām īstenot projektus ar pašvaldības finansējumu.
23. 30.punkts paredz jaunu kritēriju, kas dod priekšroku projektiem, kas piesaistījuši lielāku privāto investīciju apjomu ar mērķi sekmēt tādu projektu īstenošanu, kam ir lielāka pozitīvā ietekme uz teritorijas attīstību.
 |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts reģionālās attīstības aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecas uz Latvijas pašvaldībām un valsts institūcijām. Sekundārās mērķa grupas ir pašvaldību iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projektam būs pozitīva ietekme uz tautsaimniecību, jo, izmantojot piešķirto finansējumu, tiks sakārtota pašvaldību infrastruktūra atbilstoši pašvaldību attīstības programmās noteiktajām prioritātēm ekonomisko aktivitāšu veicināšanai (pašvaldību īpašumā esošu teritoriju sakārtošana, pievedceļi, ūdensapgāde, siltumapgāde, u.c. infrastruktūra, kas ved uz esošām ražošanas teritorijām). Šie ieguldījumi radīs priekšnoteikumus ekonomiskās aktivitātes paaugstināšanai un jaunu darbavietu radīšanai reģionos.Administratīvais slogs nemainās – sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu | izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |  10 075 563 | 10 070 013 |  10 070 013 |
| 2.1. valsts pamatbudžets |   |   |  10 075 563 | 10 070 013 |  10 070 013 |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |  -10 075 563 | -10 070 013 | -10 070 013 |
| 3.1. valsts pamatbudžets |   |   |  -10 075 563 | -10 070 013 | -10 070 013 |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši UIN ieņēmumiem 2011.-2013.gadā 3% veido 8-11 miljonus *euro*, līdz ar to mērķdotācijām ik gadu būtu novirzāms finansējums 10 000 000 *euro* apmērā.Pašvaldības līdzfinansējuma daļu nav iespējams noteikt, ņemot vērā noteikumu projekta 7.punktu.Detalizētais aprēķins ir iekļauts Ministru kabineta noteikumu sākotnējās ietekmes novērtējuma ziņojumā (anotācija). Vides aizsardzības un reģionālās attīstības ministrija precizē aprēķinus attiecībā uz atlīdzību papildu amata vietām atbilstoši Ministru kabineta 2009. gada 15. decembra instrukcijā Nr. 19 „Tiesību akta projekta sākotnējās ietekmes izvērtēšanas kārtība” noteiktajai kārtībai un ir samazināts finansējums mērķdotācijai pašvaldībām: t.sk.:1. mērķdotācijas pašvaldībām ik gadu 10 000 000 EUR;
2. projektu vērtēšanas un uzraudzības funkciju nodrošināšanai (2 papildus amata vietas):
* 2015.gadā 61 335 EUR (t.sk. atlīdzība 51 240 EUR, uzturēšanas izdevumi 2 254 EUR; izdevumi projekta funkciju nodrošināšanai (semināri, komandējumi, degviela) 2 291 EUR; kapitālie izdevumi 5 550 EUR);
* 2016.gadā un turpmāk 55 785 EUR gadā;
1. izdevumi atlīdzībai vērtēšanas procesā iesaistītiem ekspertiem ik gadu 14 228 EUR (t.sk. atalgojums 11 512 EUR).

|  |  |  |  |
| --- | --- | --- | --- |
| **Informācija par jaunajām amata vietām** | **2015.gads** | **2016.gads** | **2017.gads** |
| Nepieciešamo papildu amata vietu skaits | 2 | 2 | 2 |
| Atlīdzība papildu amata vietām (visām kopā) (*euro*) | 51 240 | 51 240 | 51 240 |
| Izdevumi darba vietu iekārtošanai (*euro*) | 5 550 | 0 | 0 |
| Izdevumi darba vietu uzturēšanai (*euro*) | 2 254 | 2 254 | 2 254 |

Precizēts finansējums 2 amata vietu atlīdzībai:Finansējums paredzēts 2 amata vietu atlīdzības izdevumiem (11.mēnešalgu grupa) 51 240 *euro* apmērā, t.sk mēnešalgai 1 382 *euro* x 12 x 2 = 33 168 *euro*, piemaksas 10% no algas 3 317 *euro*; prēmijas, naudas balvas 10% no algas 3 317 *euro*; sociālās garantijas 5% no algas 1 658 *euro*; darba devēja sociālais nodoklis 9 780 *euro* (23,59% no atalgojuma un sociālajām garantijām). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu mērķdotāciju piešķiršanu, nepieciešams likumā „Par valsts budžetu 2015.gadam” iekļaut attiecīgu regulējumu. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tiks veiktas noteikumu projekta saskaņošanas ietvaros. |
| 2. | Sabiedrības līdzdalība projekta izstrādē | Sabiedrības līdzdalības un komunikācijas aktivitātes tiks veiktas noteikumu projekta saskaņošanas ietvaros. |
| 3. | Sabiedrības līdzdalības rezultāti | Sabiedrības līdzdalības un komunikācijas aktivitātes tiks veiktas noteikumu projekta saskaņošanas ietvaros. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu izpildi nodrošinās Vides aizsardzības un reģionālās attīstības ministrija un Valsts reģionālās attīstības aģentūra, kurai tiek deleģētas mērķdotāciju pašvaldību investīcijām administrēšanas funkcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas V sadaļa – projekts šo jomu neskar.

Vides aizsardzības un

reģionālās attīstības ministrs R. Naudiņš

Valsts sekretārs G. Puķītis

29.09.2014. 13:55

2213

I. Jureviča, 66016727

ilze.jurevica@varam.gov.lv